Աշոտ Հակոբյանն առավոտից ավելի քան 5 անգամ զանգահարել է խմբագրություն՝ խնդրելով հեռացնել երեկվա հրապարակումը՝ բայց ոչ այն պատճառով, որ նյութում որևէ անճշտություն կա, այլ այն պատճառով, որ հիվանդանոցի անձնակազմից ոմանք անհարմար դրության մեջ են դրել ազատամարտիկին «մենք քեզ լավություն ենք անում, դու բողոքում ես» տրամաբանությամբ: Անշուշտ, ցանկացած բուժկենտրոնում նման խնդիրներ կարող են լինել, բայց ցավալի է, որ խնդրի լուծման փոխարեն հիվանդանոցի ղեկավարությունը կամ նրանց կողմից նշանակված մարդիկ գնում են քաղաքացու ու լրատվամիջոցի հետ հարաբերություն պարզելու ճանապարհով: Անկախ Աշոտ Հակոբյանի՝ ազատամարտիկ լինելու փաստի հանդեպ ունեցած հարգանքից, Aysor.am-ը չի պատրաստվում հեռացնել հրապարակումը, քանի որ դա դեմ է մեր խմբագրական քաղաքականությանը: Հավելենք, որ խմբագրությունը պահպանել է բոլոր զրույցների ձայնագրությունները և պատրաստ է հրապարակել ցանկացած շահագրգիռ կողմի մեկնաբանություն: